|  |
| --- |
| STROKOVNO- TEHNIČNA KOORDINACIJA V SADJARSTVU |

### Vsebina in obseg naloge

V okviru Javne službe v sadjarstvu se je z letom 2018 vzpostavil sistem strokovno tehnične koordinacije, ki naj zagotavlja poenotenje delovanja Javne službe v sadjarstvu in ustrezen prenos znanja med raziskovalnimi, izobraževalnimi in svetovalnimi ustanovami. Naloge strokovno tehnične koordinacije izvaja strokovni vodja javne službe dr. Matej Stopar. Cilji strokovno-tehnične koordinacije v sadjarstvu so:

* vzpostavljeno strokovno-tehnično vodenje in koordinacija javne službe;
* boljši prenos znanja do javne službe kmetijskega svetovanja in pridelovalcev;
* vzpostavljeno sodelovanje z ostalimi javnimi službami na področju kmetijstva ter z nevladnimi organizacijami.

### Metode dela, če niso predpisane

* priprava sestankov in strokovnih posvetov na področju nalog javne službe (selekcija, introdukcija, tehnologije pridelave, vzdrževanje razmnoževalnega materiala),
* koordinacija inštitucij oz. izvajalcev, ki delajo na področju javne službe v sadjarstvu,
* strokovna podpora MKGP in sodelovanje z drugimi ministrstvi v povezavi z delom javne službe in ostalimi vprašanji na področju sadjarstva,
* koordinacija in združevanje vsebin med izvajalci javne službe v sadjarstvu za pripravo vsebinskega programa dela po posameznih nalogah javne službe,
* koordinacija in združevanje vsebin med izvajalci javne službe v sadjarstvu za pripravo vsebinskih poročil po posameznih nalogah javne službe,
* priprava spletne strani,
* vodenje enega tehnološkega poskusa in strokovna pomoč pri izvajanju ostalih tehnoloških poskusov na lokaciji Sadjarskega centra Maribor,
* obisk evropskih ter drugih razvojno raziskovalnih inštitucij v svetu z namenom potencialnega prenosa njihovih dosežkov v slovensko prakso,
* sodelovanje z mediji, pridelovalci, nevladnimi in izobraževalnimi organizacijami ter širšo javnostjo z namenom uporabe vsebin javne službe v njihovi dejavnosti.

### Letni cilji in kazalniki za doseganje letnih ciljev

*Preglednica 1*: Letni cilji in kazalniki za doseganje letnih ciljev: vodja JS sadjarstvo

|  |  |
| --- | --- |
| Letni cilji | Kazalniki za doseganje letnih ciljev |
| Vodenje JS v sadjarstvu (letni program dela, poročila, pogodbe,…), podrobno spodaj | Opravljenih 1712 ur za namen koordinacije(polna zaposlitev – 100%) |

*Preglednica 2*: Letni cilji in kazalniki za doseganje letnih ciljev strokovno-tehnične koordinacije JS sadjarstvo za leto 2019:

|  |  |
| --- | --- |
| Letni cilji | Kazalniki za doseganje letnih ciljev |
| strokovno vodenje in tehnična koordinacija javne službe; | Število opravljenih koordinacijskih nalog (sestanki, analize, predlogi, navodila)Predvidoma 300 ur |
| usmerjanje in strokovna podpora pri posameznih strokovnih področjih; | Obseg in opis Predvidoma 60 ur |
| priprava letnega programa dela javne službe in poročila o delu javne službe ter spremljanje njegovih ciljev in kazalnikov, spremljanje ter analiziranje stanja na področju dela javne službe; | Program in poročiloPredvidoma 125 ur |
| sodelovanje z ministrstvom in drugimi ministrstvi pri pripravi nacionalne strategije ter nacionalne zakonodaje na področju dela javne službe; | Obseg in opis sodelovanjaPredvidoma 60 ur |
| sodelovanje pri oblikovanju prioritet javne službe in drugih javnih služb v pristojnosti ministrstva v povezavi s Programom razvoja podeželja in drugimi podporami ministrstva, Nacionalnim akcijskim programom za doseganje trajnostne rabe fitofarmacevtskih sredstev, ciljnimi raziskovalnimi projekti in drugimi projekti, ki jih sofinancira ministrstvo; | Obseg in opis sodelovanjaPredvidoma 130 ur(glej prilogo 5) |
| sodelovanje z javno službo kmetijskega svetovanja in javno službo zdravstvenega varstva rastlin, znanstvenoraziskovalnimi ustanovami, univerzami, podjetji in pridelovalci, skupinami in organizacijami pridelovalcev oziroma njihovimi združenji ter drugo strokovno javnostjo in nevladnimi organizacijami in vključevanje njihovih potreb v programe dela javne službe; | Obseg in opis sodelovanjaPredvidoma 250 ur(glej prilogo 5) |
| strokovna podpora in vključevanje v izvajanje poskusov iz nalog javne službe; | Sodelovanje v tehnoloških poskusih centrov, poskus novega sredstva za redčenje plodičev jablane, poskus talnih substratov, evaporativno ohlajanje – stacionarni pršilni sistem.Predvidoma 389 ur |
| izvajanje oziroma koordinacija usposabljanj in prikazov poskusov iz nalog javne službe in njihovih rezultatov kmetijskim svetovalcem, tehnologom podjetij in pridelovalcem; | Obseg in opis sodelovanjaPredvidoma 60 ur |
| pripravljanje in izvajanje strokovnih posvetov na področju dela javne službe in objavljanje informacijskega materiala v medijih; | Obseg in opis sodelovanja Predvidoma 110 ur |
| sodelovanje v strokovnih delovnih skupinah za posamezna področja v kmetijstvu; | Obseg in opis sodelovanjaPredvidoma 30 ur |
| sodelovanje na drugih strokovnih srečanjih na mednarodni, nacionalni in lokalni ravni; | Obseg in opis sodelovanjaPredvidoma 170 ur |
| vključevanje vsebin iz dejavnosti javne službe v primarno in sekundarno raven izobraževanja in sodelovanje z izobraževalnimi ustanovami, tako da se dijakom in študentom omogoči opravljanje prakse. | Obseg in opis Predvidoma 20 ur |